**Hajdúszoboszló Város Önkormányzata Képviselő-testületének**

**10/2020. (V. 21.) önkormányzati rendelete**

**a társasházak felújításának pénzügyi támogatásáról szóló 9/2020. (IV. 23.) számú önkormányzati rendelet módosításáról**

Hajdúszoboszló Város Önkormányzatának Képviselő-testülete feladat- és hatáskörében eljárva, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a veszélyhelyzet kihirdetéséről szóló 40/2020. (III. 11.) Korm. rendelet alapján, Hajdúszoboszló Város Önkormányzatának Polgármestere az Alaptörvény 32. cikk (2) bekezdésében meghatározott eredeti jogalkotói jogkörében, az Alaptörvény 32. cikk (1) bekezdés f) pontjában meghatározott feladatkörében eljárva, a településen lévő társasházak felújításának pénzügyi támogatásáról szóló 9/2020. (IV. 23.) számú önkormányzati rendelet módosításával kapcsolatban a következőket rendeli el:

**1. §**

A rendelet 7. § (4) bekezdése helyébe az alábbi rendelkezés lép:

A támogatási kérelmek benyújtása 3 ütemben történik az alábbiak szerint:

1. 2020.05.25. és 2020.06.15. között
2. 2020.07.15. és 2020.08.15. között
3. 2020.09.15. és 2020.10.15. között

**Záró rendelkezések**

**2. §**

Jelen rendelet kihirdetése napján lép életbe.

 ***Czeglédi Gyula Dr. Korpos Szabolcs***

 ***polgármester jegyző***